
KOPSAVILKUMS
Atbildes uz biežāk uzdotajiem jautājumiem

	Programmas nosaukums:
	Latvijas valsts budžeta finansētā programma “NVO fonds”

	Projektu pieteikumu konkursa numurs:
	2027.LV/NVOF

	Projektu pieteikumu konkursa izsludināšanas datums:
	15.06.2026.

	Projektu pieteikumu iesniegšanas termiņš:
	04.09.2026. plkst. 23.59 – MAKROprojekti
11.09.2026. plkst. 23.59 – MIKROprojekti 

	Projektu izmaksu attiecināmības periods:
	01.01.2027. – 31.10.2027. (31.10.2028.)


[bookmark: Projekta_iesniedzēja_atbilstība]
1. Projekta iesniedzēja atbilstība (Projekta pieteikuma A sadaļa)
1.1. Kā saprast, vai organizācija ir atbilstošs projekta iesniedzējs
1.2. Kas ir darba devēju organizācijas un vai tās drīkst iesniegt projekta pieteikumu
1.3. Kas ir no publiskās pārvades institūcijām, politiskajām partijām vai komerciālām organizācijām neatkarīga nevalstiskā organizācija
1.4. Nolikumā teikts, ka nav attiecināmas "izmaksas, kas jau tiek finansētas no citiem finanšu avotiem" – vai tas attiecas uz privāto finansējumu, kas var tikt piesaistīts projekta īstenošanai
1.5. Vai organizācija, kas dibināta 2023.gada 30.oktobrī, taču pa šo laiku ir ieguvusi pietiekami lielu un nozīmīgu pieredzi, darbojoties pilsoniskas sabiedrības attīstības jomā, var iesniegt MAKROprojekta pieteikumu
1.6. Vai pieteikuma formas A1 sadaļā makroprojekta iesniedzējs var norādīt projektus, kas vēl ir realizācijas stadijā Vai pie īstenotajiem projektiem var norādīt projektus, kur finansējuma avots ir ziedojumi vai arī, piemēram, pašvaldība
1.7. Vai organizācija, kas darbojas vietējā līmenī, var iesniegt MAKROprojekta pieteikumu
1.8. Vai organizācija var iesniegt MAKROprojektu, ja tai uz pieteikuma iesniegšanas brīdi vēl nav spēkā esošas vidēja termiņa darbības stratēģijas
1.9. Vai organizācija 2027. gada konkursā var iesniegt gan MIKRO-, gan MAKROprojekta pieteikumu
1.10. Vai organizācija, kura NVO fondā īsteno projektu, kura noslēgums paredzēts 2026. gada 31. oktobrī, var iesniegt jaunu projekta pieteikumu šajā konkursā
1.11. Vai organizācija, kurai ir vairākas teritoriālas struktūrvienības var iesniegt vairākus projektus programmā „NVO fonds” – katru no savas struktūrvienības
1.12. Vai organizācija, kura NVO sadarbības ietvaros piedalās citas organizācijas īstenotajā projektā, pati var iesniegt savu projekta pieteikumu
1.13. Vai organizācijas pieredzē var iekļaut tās darbinieku un piesaistīto ekspertu pieredzi, vai tiks vērtēta tikai pašas organizācijas darbības pieredze
1.14. Vai organizācija, kuras darbība cieši saistīta ar diasporas jautājumiem var iesniegt projektu programmā “NVO fonds” 
1.15. Kas tiek saprasts ar iepriekšējo pieredzi pilsoniskās sabiedrības attīstības jomā 
1.16. Vai organizācijai, kura iesniedz konkursā MIKROprojektu, jābūt noteikta laika pieredzei, darbojoties pilsoniskās sabiedrībass attīstības jomā

2. [bookmark: Darbības_virzieni_aktivitates]Darbības virzieni un atbalstāmās aktivitātes, satura plānošana (Projekta pieteikuma veidlapas B sadaļa)
2.1. Vai viena projekta ietvaros var plānot aktivitātes, kas atbilst vairākiem darbības virzieniem 
2.2. Kādas aktivitātes paredz katrs no darbības virzieniem
2.3. Vai tiek atbalstītas aktivitātes ziedojumu piesaistei, respektīvi, ziedojumu piesaistes kampaņas
2.4. Kas NVO fondā saprotams kā projekta ilgtermiņa ietekme
2.5. Kāda nozīme ir projektu papildu kvalitātes vērtēšanas kritērijiem 
2.6. Vai projekta rezultātā obligāti ir jāpiesaista jauni biedri. Vai par to tie piešķirti papildus punkti
2.7. Vai biedrības biedri var apmeklēt projekta aktivitātes
2.8. Vai projekta vadītājs var būt arī lektors vai projekta grāmatvedis
2.9. Vai projekta ietvaros var plānot ārvalstu pieredzes apmaiņas braucienus
2.10. Plānojot projekta aktivitātes darbības virzienā „NVO interešu aizstāvības stiprināšana”, nevar identificēt konkrēti visas darba grupas vai komisijas, uz kurām eksperti dosies, jo no valsts iestādēm uzaicinājumi uz sēdēm atnāk tikai 1-2 nedēļas pirms sēdes. Kā rīkoties
2.11. Darbības virzienā “NVO interešu aizstāvības stiprināšana” projektu mērķa grupas parasti ir lielas sabiedrības grupas, kuru intereses tiek pārstāvētas konkrētā projektā un kuru skaitliskais lielums tiek aprēķināts statistiski. Kā iegūt apliecinājumu par faktiski projektā iesaistīto mērķa grupu, kuras intereses pārstāvētas
2.12. Vai projektā publicitātes pasākumu var plānot kā atsevišķu aktivitāti
2.13. Kādā veidā notiek brīvprātīgā darba uzskaite
2.14. Ar kuru datumu var uzsākt projektu īstenošanu
2.15. Līdz kuram datumam jāpabeidz projekta īstenošana
2.16. Vai projekta pieteikuma formas B2 sadaļā “Projekta īstenošanas vieta” jānorāda, ka projekta ietvaros paredzēts pieredzes apmaiņas brauciens uz citu reģionu, valsti
2.17. Kā paredzēts rīkoties, ja kādu neparedzamu apstākļu ietekme traucēs projektu īstenošanu 2027.-2028.gadā. Vai būs iespējamas izmaiņas līgumā, ja projekta pieteikumā plānotais budžets netiek apgūts pilnībā
2.18. Vai ir noteikta proporcija, cik projektu no katra darbības virziena tiks atbalstīti 

3. [bookmark: Projekta_budžets]Projekta budžets (Projekta pieteikuma veidlapas C sadaļa)
3.1. Cik lielam jābūt projekta iesniedzēja līdzfinansējumam
3.2. Kāda ir projekta maksājumu kārtība 
3.3. Kas ir projekta administratīvās izmaksas
3.4. Vai drīkst visa projekta ietvaros apvienot vienā pozīcijā izmaksas dažādām projekta aktivitātēm, piemērām kancelejas un biroja preces ikdienas vajadzību un pasākumu organizēšanai
3.5. Vai grāmatvedības izmaksas jāparedz pozīcijā “Personāla atalgojums”, vai arī to var norādīt pozīcijā “Citas izmaksas”
3.6. Kādus līgumus var slēgt ar projekta īstenošanas un administratīvo personālu – darba līgumus, pakalpojuma līgumus, autoratlīdzības līgumus 
3.7. Vai ir noteiktas projekta personāla atalgojuma likmes
3.8. Valsts noteiktās algas nodokļu likmes 2027.-2028.gadā 
3.9. Kādos gadījumos attaisnojama autoratlīdzības līguma slēgšana    
3.10. Vai var aktivitāšu īstenošanai piesaistīt arī ārvalstu lektorus
3.11. Vai ir noteikts summas slieksnis, no kura jāveic cenu aptauja vai iepirkums
3.12. Vai pamatlīdzekļu iegādi var attiecināt uz projektu pilnā apmērā
3.13. Vai projekta ietvaros var paredzēt komandējuma izdevumus
3.14. Vai projekta budžetā drīkst iekļaut projekta pieteikuma sagatavošanas izmaksas
3.15. Vai telpu remonts ir attiecināmas izmaksas
3.16. Vai pastāv kādi ierobežojumi, cik lielu naudas summu uz vienu cilvēku var paredzēt projekta dalībnieku ēdināšanai (konferencē, semināros, u.c.)

4. [bookmark: Projekta_pieteikuma_iesniegšana]Projekta pieteikuma iesniegšana
4.1. Vai, iesniedzot projekta pieteikumu, jāsniedz informācija par piesaistīt plānotajiem speciālistiem un jāpievieno projekta personāla un piesaistīto lektoru/ekspertu CV
4.2. Vai projekta pieteikuma vērtēšanas laikā ir iespējams papildus iesniegt informāciju
4.3. Vai projektam varēs izmantot biedrības esošo komercbankas kontu 
4.4. Ko darīt, ja, autorizējoties MAP, cilvēks saņem paziņojumu "Lietotājs nav atrasts"?

	Nr.
	Jautājums
	Atbilde
	Atsauce 

	1. Projekta iesniedzēja atbilstība (Projekta pieteikuma A sadaļa)

	[bookmark: Jaut_1_1]1.1.
	Kā saprast, vai organizācija ir atbilstošs projekta iesniedzējs
	Projekta iesniedzēja atbilstības nosacījumi sniegti Konkursa nolikuma 3.punktā. 
Projekta pieteikuma C sadaļā, izdarot atzīmi laukā “APLIECINU”, projekta pieteicējs apliecina, ka: 
· ir neatkarīgs no publiskās pārvaldes institūcijām, politiskām partijām vai komerciālajām organizācijām (Konkursa nolikuma 3.1.3. punkts);
· neatbilst nevienam no Publisko iepirkumu likuma 42. panta otrajā daļā minētajiem kandidātu un pretendentu izslēgšanas gadījumiem (Konkursa nolikuma 3.1.4. punkts), projekta pieteicējam projekta pieteikuma iesniegšanas termiņa pēdējā dienā nav Valsts ieņēmumu dienesta 
(turpmāk – VID) administrēto nodokļu (nodevu) parāds, kas pārsniedz 
150 euro, saskaņā ar likuma "Par nodokļiem un nodevām" 7.4 panta 
2. punktu, izņemot nodokļu maksājumus, kuru maksāšanas termiņš saskaņā ar likuma “Par nodokļiem un nodevām” 24. panta pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos, tiks veikta pārbaude VID nodokļu parādnieku datu bāzē. Komisija uz projekta pieteikuma iesniegšanas termiņa pēdējo dienu 04.09.2026. (MAKROprojektiem) un 11.09.2026. (MIKROprojektiem) veiks pārbaudi VID nodokļu parādnieku datu bāzē https://www6.vid.gov.lv/NPAR.                
· par tām pašām projekta attiecināmajām izmaksām, par kurām iesniegts projekta pieteikums, nav saņēmis un nesaņems finansējumu no citiem avotiem (Konkursa nolikuma 3.1.5. punkts);
· nav neatbilstoši veiktu izdevumu maksājumu parādu citos projektos, kas tiek finansēti no valsts vai pašvaldību budžeta vai Eiropas Savienības politiku instrumentu un pārējām ārvalstu finanšu palīdzības programmām (Konkursa nolikuma 3.1.6. punkts);
· uz projekta pieteikuma iesniedzēju neattiecas Starptautisko un Latvijas Republikas nacionālo sankciju likuma 11.1pantā noteiktie gadījumi, proti, projekta pieteikuma iesniedzējam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas (Konkursa nolikuma 3.1.8. punkts);
· nav sniedzis Fondam nepatiesu informāciju nolūkā saņemt finansējumu, centies ietekmēt līdzfinansējuma pieteikumu vērtēšanas procesā iesaistītās personas, nav nokārtojis saistības citu Fonda administrēto programmu ietvaros (Konkursa nolikuma 3.1.9. punkts). Ja vēlāk projekta īstenošanas laikā atklājas, ka Projekta īstenotājs ir sniedzis nepatiesas vai nepilnīgas ziņas Projekta pieteikumā vai Projekta pārskatos nolūkā iegūt programmas finansējumu, Fonds ir tiesīgs vienpusēji izbeigt Līgumu pirms termiņa bez iepriekšēja brīdinājuma, nemaksājot nekāda veida kompensāciju.
Lai gūtu pārliecību par organizācijas kā projekta iesniedzēja atbilstību, jāpārliecinās par organizācijas mērķu atbilstību konkursa nolikuma 1.2. punktā norādītajam programmas mērķim. Organizācija ir atbilstoša, 
· ja projekta pieteikuma iesniedzējs ir Latvijas Republikā reģistrēta biedrība vai nodibinājums (Konkursa nolikuma 3.1.1. punkts) un vienlaikus nav minēts Konkursa nolikuma 
3.1.7. punktā minēto organizāciju uzskaitījumā; 
· ja Uzņēmumu reģistra datu bāzē reģistrētais organizācijas darbības mērķis(-ķi) ir atbilstošs(-ši) šīs programmas mērķim. Projekta pieteicējs: (1) darbojas pilsoniskās sabiedrības attīstības jomā; (2) risina būtiskas problēmas plašākas sabiedrības interesēs, valstisku mērķu sasniegšanai, veicinot sabiedrības līdzdalību; (3) darbojas ne tikai savās interesēs vai savu biedru komerciālajās, profesionālajās vai politiskajās interesēs; projekta pieteicēja mērķis ir darboties plašākas sabiedrības labā, risinot jautājumus, kas saistīti ar atsevišķu iedzīvotāju grupu vai visas sabiedrības labklājību (Konkursa nolikuma 3.1.2. punkts);
· projekta pieteikuma A1 sadaļā sniegta konkrēta informācija par projekta iesniedzēja organizācijas aktivitātēm sabiedrības labā un  pilsoniskās sabiedrības attīstības jomā, kā arī īstenotajiem projektiem, ja tādi ir.
Atpakaļ uz jautājumu sadaļu
	Konkursa nolikuma
3. punkts
1.2. punkts

	[bookmark: Jaut_1_2]1.2.
	Kas ir darba devēju organizācijas un vai tās drīkst iesniegt projekta pieteikumu
	Darba devēju organizācijas konkursa nolikuma izpratnē ir tās biedrības un nodibinājumi, kas darbojas saskaņā ar „Darba devēju organizāciju un to apvienību likumu” vai kuru statūtos ir minēts, ka tās pārstāv darba devēju intereses kādā konkrētā nozarē. 
Uz programmas finansējumu NEVAR PRETENDĒT projekta iesniedzēji, kas ir:
1) darba devēju organizācijas un to apvienības;
2) arodbiedrības un to apvienības;
3) reliģiskās organizācijas un to iestādes;
4) politiskās partijas un to apvienības;
5) dzīvokļu apsaimniekošanas biedrības;
6) amatieru sporta un kultūras kolektīvi;
7) kuru, ieskaitot to valdi vai personas, kurām   atsevišķi vai visām kopā ir ietekme                   organizācijā (paraksttiesības vai/un lēmuma pieņemšanas tiesības), darbība rada                 apdraudējumu valsts drošībai, tai skaitā, valsts informatīvās telpas drošībai, sabiedriskajai kārtībai un sabiedrības veselībai, veido un/vai izplata naida runu, dezinformāciju un tml.
Atpakaļ uz jautājumu sadaļu
	Konkursa nolikuma     3.1.7. punkts

	[bookmark: Jaut_1_3]1.3.
	Kas ir no publiskās pārvades institūcijām, politiskajām partijām vai komerciālām organizācijām neatkarīga nevalstiskā organizācija
	Par neatkarīgu nevalstisko organizāciju šī Konkursa ietvaros tiek uzskatīta biedrība vai nodibinājums, kurā lielākā biedru/dibinātāju daļa ir fiziskas personas vai nevaldības organizācijas. Valsts iestādes, pašvaldības un to iestādes vai komersanti (kopā) nedrīkst pārsniegt pusi no biedru/dibinātāju skaita.
Organizāciju nevar uzskatīt par neatkarīgu no publiskās pārvaldes institūcijām, komerciālām vai politiskām organizācijām un tā nevar pretendēt uz atbalstu šīs programmas ietvaros, ja lēmumu pieņemšanā biedriem vai dibinātājiem, kas ir publiskās pārvaldes institūcijas, komerciālas vai politiskas organizācijas, ir balsu vairākums. 
Apliecinot projekta pieteikumu C sadaļu, projekta pieteicējs ir norādījis (tabulā) organizācijas biedru/dalībnieku skaitu un struktūru un apliecina, ka ir neatkarīgs no publiskās pārvaldes institūcijām, politiskām partijām vai komerciālajām organizācijām (atbilstoši konkursa nolikuma 3.1.8. punktam).
Atpakaļ uz jautājumu sadaļu
	Konkursa nolikuma    3.1.3. punkts

	[bookmark: Jaut_1_4]1.4.
	Nolikumā teikts, ka nav attiecināmas "izmaksas, kas jau tiek finansētas no citiem finanšu avotiem" – vai tas attiecas uz privāto finansējumu, kas var tikt piesaistīts projekta īstenošanai
	Projekta pieteikuma C sadaļā projekta iesniedzējs apliecina, ka par tām pašām projekta attiecināmajām izmaksām, par kurām iesniegts projekta pieteikums, nav saņēmis un nesaņems finansējumu no citiem avotiem.
Tomēr, lai segtu ar projekta īstenošanu saistītas izmaksas, kam projektā finansējums nav paredzēts vai nav pietiekams, iespējams piesaistīt trūkstošo finansējumu arī no citiem avotiem. Šajā gadījumā finansējuma avotiem jābūt skaidri nodalītiem.
Atpakaļ uz jautājumu sadaļu
	Konkursa nolikuma    
3.1.5. punkts
4.3.3. punkts

	[bookmark: Jaut_1_5]1.5.
	Vai organizācija, kas dibināta 2023.gada 30.oktobrī, taču pa šo laiku ir ieguvusi pietiekami lielu un nozīmīgu pieredzi, darbojoties pilsoniskas sabiedrības attīstības jomā, var iesniegt MAKROprojekta pieteikumu
	NĒ, makroprojektu var iesniegt organizācija, kas uz projekta pieteikuma iesniegšanas brīdi vismaz pēdējo 3 (trīs) gadu nepārtrauktā periodā (no 2023. gada septembra) darbojas pilsoniskās sabiedrības attīstības jomā un tās darbības ir saistītas ar pilsoniskās sabiedrības aktivitātēm, un ir iesniegusi darbības pārskatus par pēdējiem 2 (diviem) noslēgtajiem pārskata gadiem (2024. un 2025. gadu).
Ja esiet īstenojuši projektu NVO fondā iepriekš projektu iepriekšējos gados, projekta pieteikuma formas A1 sadaļā lūdzam aprakstīt, ko īstenotais projekts ir devis organizācijas attīstībai un/ vai organizācijas mērķu sasniegšanai. Ja iespējams, var aprakstīt sava projekta veiksmes stāstu. 
Atpakaļ uz jautājumu sadaļu
	Konkursa nolikuma
3.1.2. punkts
3.1.10. punkts 3.1.11. punkts

	[bookmark: Jaut_1_6]1.6.
	Vai pieteikuma formas A1 sadaļā MAKROprojekta iesniedzējs var norādīt projektus, kas vēl ir realizācijas stadijā

Vai pie īstenotajiem projektiem var norādīt projektus, kur finansējuma avots ir ziedojumi vai arī, piemēram, pašvaldība
	Lai raksturotu MAKROprojekta iesniedzēja darbību pilsoniskās sabiedrības attīstības jomā, var norādīt gan pabeigtus projektus, gan tādus, kas vēl turpinās, pēc iespējas, lai norādīto projektu nepārtrauktais laika periods kopā nosedz pēdējo 3 gadu periodu pirms projekta pieteikuma iesniegšanas (no 2023. gada septembra). Projekta pieteikuma A1 sadaļā paredzēts informāciju strukturēt pa gadiem. Informācija ārpus norādītā perioda netiek izskatīta kā atbilstības pamatojums Konkursa nolikuma 3.1.10. punktā izvirzītajam atbilstības nosacījumam. 
JĀ, projekta pieteikuma A1 sadaļā projekta pieteikuma iesniedzējs var norādīt projektus, kas īstenoti pēdējo 3 gadu laikā neatkarīgi no finansējuma avota. Tie var būt arī no ziedojumiem vai pašvaldības finansēti projekti. Jānorāda projekti, kas pēc darbības jomas vai finansējuma apjoma visvairāk līdzinās šī konkursa projektam.
Atpakaļ uz jautājumu sadaļu
	Konkursa nolikuma
3.1.10. punkts

	[bookmark: Jaut_1_7]1.7.
	Vai organizācija, kas darbojas vietējā līmenī, var iesniegt MAKROprojekta pieteikumu
	JĀ, tomēr MAKROprojektu var iesniegt tikai organizācijas, kas uz projekta pieteikuma iesniegšanas brīdi vismaz pēdējo 3 (trīs) gadu nepārtrauktā periodā (no 2023. gada septembra) darbojas pilsoniskās sabiedrības attīstības jomā, to darbības ir saistītas ar pilsoniskās sabiedrības aktivitātēm un tās ir iesniegušas darbības pārskatus par pēdējiem 2 (diviem) noslēgtajiem pārskata gadiem (2024. un 2025. gadu).
Jāņem vērā, ka MAKROprojektu konkursā paredzētas stingrākas prasības projekta ilgtermiņa ietekmei (projekta noslēgumā jāveic ietekmes pašizvērtējums) un sasaistei: 
PROJEKTS – ORGANIZĀCIJAS STRATĒĢISKIE MĒRĶI – PROGRAMMAS MĒRĶIS
Atpakaļ uz jautājumu sadaļu
	Konkursa nolikuma
3.1.10. punkts
3.1.11. punkts

	[bookmark: Jaut_1_8]1.8.
	Vai organizācija var iesniegt projektu, ja tai uz pieteikuma iesniegšanas brīdi organizācijai vēl nav spēkā esošas vidēja termiņa darbības stratēģijas
	MIKROprojekta vai MAKROprojekta ar īstenošanas periodu līdz 10 mēnešiem nepieciešamības pamatojums jābalsta vismaz uz organizācijas definētajiem (stratēģiskajiem) mērķiem, kas pieejami publiski (organizācijas statūtos, mājaslapā vai Uzņēmumu reģistra datu bāzē). Projektā definētie mērķi jāsaista ar organizācijas stratēģisko mērķu sasniegšanu. Ja stratēģijas dokuments uz projekta pieteikuma iesniegšanas brīdi nav pieejams, projekts nesaņems 0,25 papildu punktu kvalitātes vērtējumam. 
Obligāta prasība (konkursa nolikumā paredzēts kā Projekta pieteicēja atbilstības kritērijs) organizācijām, kas sniedz pieteikumus MAKROprojektiem ar īstenošanas periodu līdz                    22 mēnešiem, ir organizācijas vidēja termiņa darbības stratēģijas esamība. 
Uz projekta uzsākšanas brīdi spēkā esošā organizācijas stratēģija projekta pieteikumam jāpievieno ar saiti A 2.2. sadaļā vai kā atsevišķa datne projekta pieteikuma sadaļā “Datnes”.
[bookmark: _Hlk165290151]Ja vidēja termiņa darbības stratēģijas darbības periods neietver projekta īstenošanas periodu, organizācijai jānodrošina stratēģijas pēctecība un projekta turpinājums atbilstoši tai. Tas tiek apliecināts, iesniedzot projekta pieteikuma C sadaļā.
Projekta pieteikuma veidlapas B4.6 sadaļā makroprojektu īstenotājam jādefinē ar organizācijas stratēģijas mērķu sasniegšanu saistīti projekta uzdevumi. Projekta noslēgumā Projekta ilgtermiņa ietekmes izvērtējumā būs obligāti jāatsaucas uz stratēģijā izvirzītajiem un projekta pieteikuma B 4.6 sadaļā kā sasniedzamiem norādītajiem stratēģiskajiem uzdevumiem.
Atpakaļ uz jautājumu sadaļu
	Konkursa nolikuma 3.1.12. punkts
5.7.1. punkts
5.9.1. punkts

	[bookmark: Jaut_1_9]1.9.
	Vai organizācija 2027. gada konkursā var iesniegt gan MAKRO-, gan MIKROprojekta pieteikumu 
	NĒ, Projekta pieteicējs Programmā var iesniegt tikai vienu projekta pieteikumu. Programmā paredzēti 2 konkursi atsevišķi mikro- un makroprojektu līmenī. Projekta pieteicējam jāizvēlas viens no konkursiem.
NVO, kura šajā konkursā programmā saņems finansējumu makroprojektam, kura īstenošana paredzēta līdz 22 mēnešiem un kurš tiks īstenots 2027.–2028. gadā, nevarēs pretendēt uz projekta (ne makroprojekta, ne mikroprojekta) iesniegšanu nākamajā konkursā atsevišķa projekta īstenošanai 2028. gadā.
Atpakaļ uz jautājumu sadaļu
	Konkursa nolikuma
1.9. punkts

	[bookmark: Jaut_1_10]1.10.
	Vai organizācija, kura NVO fondā īsteno projektu,       kura noslēgums paredzēts 2026. gada 31.oktobrī, var iesniegt jaunu projekta pieteikumu šajā konkursā
	JĀ, tās organizācijas, kuras īsteno NVO fonda projektus ar beigu datumu līdz 2026. gada 
31. oktobrim (uz šī konkursa projektu iesniegšanas termiņa pēdējo dienu projekta noslēguma pārskats nav iesniegts un līguma saistības vēl nav noslēgtas), var iesniegt pieteikumus šajā konkursā, jo šī konkursa projektu īstenošana paredzēta no 2027. gada 1. janvāra.
Atpakaļ uz jautājumu sadaļu
	Konkursa nolikuma
1.14. punkts

	[bookmark: Jaut_1_11]1.11.
	Vai organizācija, kurai ir vairākas teritoriālas struktūrvienības var iesniegt vairākus projektus programmā „NVO fonds” – katru no savas struktūrvienības
	NĒ, programmā „NVO fonds” viena organizācija drīkst iesniegt tikai vienu projekta pieteikumu. Struktūrvienība netiek uzskatīta par atsevišķu organizāciju. 
IZŅĒMUMS ir gadījumā, ja struktūrvienība ir reģistrēta kā patstāvīga juridiska persona ar savu atšķirīgu vienotās reģistrācijas numuru.
Atpakaļ uz jautājumu sadaļu
	Konkursa nolikuma       
1.9. punkts

	[bookmark: Jaut_1_12]1.12.
	Vai organizācija, kura sadarbības ietvaros piedalās citas organizācijas īstenotā NVO fonda projekta īstenošanā, pati var iesniegt savu projekta pieteikumu
	JĀ, katra Latvijas Republikā reģistrēta biedrība vai nodibinājums, kas atbilst Konkursa nolikuma nosacījumiem, var iesniegt vienu projekta pieteikumu. 
Organizācija, ar kuru tiek noslēgts Līgums par projekta īstenošanu (Projekta īstenotājs), ir pilnībā atbildīga par Projekta īstenošanu un nedrīkst nodot Projekta īstenošanu trešajai pusei. Projekta īstenotājs nodrošina un atbild par visu Līguma noteikumu ievērošanu (īpaši, attiecībā uz interešu konflikta novēršanu, fizisko personu datu aizsardzības nodrošināšanu, publicitātes prasību ievērošanu, dokumentu uzglabāšanu u.c.).
Programma “NVO fonds” neparedz projektu īstenošanu formālā (projekta īstenošanas līgumā fiksētā) partnerībā ar citām NVO.
Atpakaļ uz jautājumu sadaļu
	Konkursa nolikuma     
1.9. punkts
3.1.1. punkts
Līguma          7.1. punkts
7.2. punkts

	[bookmark: Jaut_1_13]1.13.
	Vai organizācijas pieredzes apliecināšanai var norādīt   tās darbinieku un piesaistīto ekspertu pieredzi
	Projekta pieteikuma veidlapas A sadaļā jānorāda informācija par projekta iesniedzēja organizācijas pieredzi. Darbinieku un piesaistīto ekspertu pieredze organizācijas pieredzes kontekstā netiek vērtēta. 
Atpakaļ uz jautājumu sadaļu
	Projekta pieteikuma formas A sadaļa

	[bookmark: Jaut_1_14]1.14.
	Vai organizācija, kuras darbība cieši saistīta ar diasporas jautājumiem var iesniegt projektu programmā “NVO fonds”
Vai 10% izmaksu ierobežojums izmaksām ārzemēs attiecas arī uz diasporas organizācijām

	Projektu var iesniegt tikai Latvijā reģistrētas organizācijas – biedrības vai nodibinājumi.
Ierobežojums izmaksām ārvalstīs, kas nedrīkst pārsniegt 10% no projekta kopējām attiecināmajām izmaksām, attiecas uz visiem projektu iesniedzējiem. 
Tas nozīmē, ka diasporas organizācijai jābūt reģistrētai Latvijā un šīs programmas ietvaros projektā pamatā jāplāno aktivitātes, kas saistītas ar diasporas interešu pārstāvēšanu Latvijā.
Atpakaļ uz jautājumu sadaļu
	Konkursa nolikuma     1.15. punkts,
3.1.1. punkts, 4.2.4. punkts

	[bookmark: Jaut_1_15]1.15.
	Kas tiek saprasts ar iepriekšējo pieredzi pilsoniskās sabiedrības attīstības jomā
	Programmas “NVO fonds” mērķis ir stiprināt pilsoniskās sabiedrības ilgtspējīgu attīstību un demokrātiju Latvijā. Projekta iesniedzējam ir jāspēj identificēt sevi programmas mērķa kontekstā. 
MAKROprojektu iesniedzējiem papildus jāsniedz informācija par pēdējo 3 gadu laikā veiktajām aktivitātēm sabiedrības labā un pilsoniskās sabiedrības attīstības jomā, tai skaitā organizācijas īstenotajiem projektiem. Projekta pieteikuma A1 sadaļā jānorāda ne vairāk kā 5 projektus, kas pēc darbības jomas vai finansējuma apjoma visvairāk līdzinās plānotajam projektam. Projekta pieteikuma veidlapā informāciju paredzēts strukturēt pa gadiem. Informācija ārpus norādītā perioda netiek izskatīta kā atbilstības pamatojums Konkursa nolikuma 3.1.10. punktā izvirzītajam atbilstības nosacījumam.
Darbība pilsoniskās sabiedrības attīstības jomā paredz sabiedrības organizēšanos, lai sadarbotos sabiedrībai kopumā svarīgu problēmu risināšanā un līdzdalībai lēmumu pieņemšanas procesos. 

Saliedētas sabiedrības koncepts Latvijas politikas dienaskārtībā sāka veidoties līdz ar Satversmes preambulas pieņemšanu 2014. gadā. Satversmes preambula sniedz Latvijas valstiskuma redzējumu, definē vērtības un saliedētas sabiedrības attīstības pamatus - "Latvija kā demokrātiska, tiesiska, sociāli atbildīga un nacionāla valsts balstās uz cilvēka cieņu un brīvību, atzīst un aizsargā cilvēka pamattiesības un ciena mazākumtautības. Latvijas tauta aizsargā savu suverenitāti, Latvijas valsts neatkarību, teritoriju, tās vienotību un demokrātisko valsts iekārtu. Latvijas identitāti Eiropas kultūrtelpā kopš senlaikiem veido latviešu un lībiešu tradīcijas, latviskā dzīvesziņa, latviešu valoda, vispārcilvēciskās un kristīgās vērtības. Uzticība Latvijai, latviešu valoda kā vienīgā valsts valoda, brīvība, vienlīdzība, solidaritāte, taisnīgums, godīgums, darba tikums un ģimene ir saliedētas sabiedrības pamats. Ikviens rūpējas par sevi, saviem tuviniekiem un sabiedrības kopējo labumu, izturoties atbildīgi pret citiem, nākamajām paaudzēm, vidi un dabu."
Programmas “NVO fonds” konkursa nolikums izstrādāts, ņemot vērā Ministru kabineta 2021. gada 5. februāra rīkojumu Nr. 72 apstiprinātās “Saliedētas un pilsoniski aktīvas sabiedrības attīstības pamatnostādnes 2021. – 2027. gadam”. 
Projekta iesniedzējs darbojas pilsoniskās sabiedrības attīstības jomā, risinot būtiskas problēmas plašākas sabiedrības interesēs, valstisku mērķu sasniegšanā, veicinot sabiedrības līdzdalību, un darbojoties ne tikai savās interesēs vai savu biedru komerciālajās, profesionālajās vai politiskajās interesēs; projekta iesniedzēja mērķis ir darboties plašākas sabiedrības labā, risinot jautājumus, kas saistīti ar atsevišķu iedzīvotāju grupu vai visas sabiedrības labklājību.
Vienlaikus sabiedriskā labuma statuss Programmas konkursos netiek vērtēts kā priekšrocība.
Atpakaļ uz jautājumu sadaļu
	Konkursa nolikuma       1.2. punkts
3.1.2. punkts
3.1.10. punkts

	1.16.
	Vai organizācijai, kura iesniedz konkursā MIKROprojetu, jābūt noteikta laika pieredzei, darbojoties pilsoniskas sabiedrības attīstības jomā
	NĒ, mikroprojektu var iesniegt jebkura Latvijas Republikā reģistrēta (neatkarīgi no reģistrēšanas datuma) biedrība vai nodibinājums, ja ir pieejama informācija par organizācijas darbību un/vai tai ir paredzēti darbības mērķi pilsoniskās sabiedrības attīstības jomā.
Ja esiet īstenojuši projektu NVO fondā iepriekš projektu iepriekšējos gados, projekta pieteikuma formas A1 sadaļā lūdzam aprakstīt, ko īstenotais projekts ir devis organizācijas attīstībai un/ vai organizācijas mērķu sasniegšanai. Ja iespējams, var aprakstīt sava projekta veiksmes stāstu.
Atpakaļ uz jautājumu sadaļu
	Konkursa nolikuma
3.1.2. punkts 

	2. Darbības virzieni un atbalstāmās aktivitātes, satura plānošana (Projekta pieteikuma veidlapas B sadaļa)

	[bookmark: Jaut_2_1]2.1.
	Vai viena projekta ietvaros var plānot aktivitātes, kas atbilst vairākiem darbības virzieniem
	JĀ, biedrības un nodibinājumi var iesniegt vienu makro vai vienu mikro projektu, kurā ietverts viens vai vairāki darbības virzieni. Programma piedāvā 3 darbības virzienus: 
1. NVO darbības stiprināšana; 
2. NVO interešu aizstāvības stiprināšana (tikai MAKROprojektiem*); 
3. Atbalsts NVO pilsoniskās sabiedrības aktivitātēm

* MIKROprojektu pieteicēji var projektus iesniegt 2 darbības virzienos: “NVO darbības stiprināšana” un “Atbalsts NVO pilsoniskās sabiedrības aktivitātēm”, kura ietvaros būs iespējams īstenot arī organizācijas interešu pārstāvības aktivitātes, piemēram, iesaiste pašvaldības lēmumu pieņemšanā, kas iepriekš bija jāparedz atsevišķi kā specifisks darbības virziens.

Projektu novērtējumu neietekmē plānoto darbības virzienu skaits, svarīga ir projektā piedāvātā risinājuma (aktivitāšu kopuma) atbilstība projektā definētajai problēmai un mērķa grupas vajadzībām un sasaiste: PROJEKTS – ORGANIZĀCIJAS STRATĒĢISKIE MĒRĶI – PROGRAMMAS MĒRĶIS.
Atbilstoši izvēlētajiem darbības virzieniem Konkursa nolikuma 1.10. punktā skatāmi atbilstošie aktivitāšu virzieni.
Atpakaļ uz jautājumu sadaļu
	Konkursa nolikuma 
1.8. punkts
1.10. punkts

	[bookmark: Jaut_2_2]2.2.
	Kādas aktivitātes paredz katrs no darbības virzieniem 
	Darbības virziena “NVO darbības stiprināšana” ietvaros paredzēts atbalstīt aktivitātes:
· pamatdarbības stiprināšana: atbalsts ikdienas darbam (algotu darbinieku piesaiste, organizācijas stratēģiju izstrāde, finansiālās ilgtspējas nodrošināšana, tehniskais nodrošinājums, publiskā tēla veidošana, tai skaitā organizāciju mājaslapu izveide vai uzlabošana u.tml.);
· darbs ar biedriem un brīvprātīgajiem: piesaiste, iesaiste un apmācības;
· sadarbības stiprināšana: darbs ar sadarbības partneriem lokāli, reģionālā un nacionālā līmenī, starptautiski; aktivitātes, kas veicina formālu un neformālu tīklošanos ar citām NVO, sadarbību ar pašvaldībām un dažādām kopienām (pieredzes apmaiņa, biedru naudas dažādās tīkla organizācijās u.tml.).
Darbības virziena “NVO interešu aizstāvības stiprināšana” ietvaros paredzēts atbalstīt NVO, kas veic plašākas sabiedrības vai specifisku sabiedrības grupu interešu pārstāvību nacionālā, reģionālā vai pašvaldību līmenī un paredz atbalstīt aktivitātes: 
· pārstāvības nodrošināšana valsts pārvaldē, konsultatīvajās padomēs, komisijās;
· ekspertu piesaiste un ekspertīzes nodrošināšana;
· pētījumu veikšana, datos, pierādījumos, ekspertu atziņās, pasaulē atzītā praksē vai loģiskos pamatojumos balstītu priekšlikumu un politikas iniciatīvu izstrāde, atzinumu u.tml. sagatavošana;
· konferenču, forumu, kampaņu, akciju, diskusiju, fokusgrupu u.tml. organizēšana.
Interešu pārstāvība ir jebkāda privātpersonas tieša vai netieša saziņa savās vai citu privātpersonu interesēs ar publiskās varas pārstāvi, lai ietekmētu publiska lēmuma ierosināšanu, izstrādi, pieņemšanu vai piemērošanu. Par interešu pārstāvību nav uzskatāma: a) politiskās partijas vai politisko partiju apvienības pārstāvja saziņa (arī tiekoties) ar publiskās varas pārstāvi publisku politisko diskusiju laikā vai tādās politiskajās diskusijās, kurās nepiedalās interešu pārstāvis, b) citas valsts diplomātiskā un konsulārā dienesta darbinieka saziņa ar publiskās varas pārstāvi sev noteikto funkciju ietvaros, c) saziņa saistībā ar administratīvo procesu iestādē (izņemot gadījumus, kad administratīvo aktu izdod politiskas amatpersonas), administratīvo pārkāpumu procesu iestādē, pirmstiesas kriminālprocesu, tiesvedību vai strīda izšķiršanu citā veidā (piemēram, samierināšanu vai mediāciju), d) saziņa, kas notiek publiski, izmantojot elektroniskos plašsaziņas līdzekļus, preses izdevumus vai sociālos tīklus, e) piedalīšanās gājienos, sapulcēs vai piketos publiski vai iesnieguma iesniegšana pati par sevi. (saskaņā ar Interešu pārstāvības atklātības likuma 1. pantu). 
Darbības virziena “Atbalsts NVO pilsoniskās sabiedrības aktivitātēm” ietvaros paredz stiprināt demokrātiskās vērtības un cilvēktiesību ievērošanu Latvijā, veicināt pilsonisko līdzdalību un sociālo atbildību kopienā, nepastarpinātu dažādu sociālo grupu iesaisti pilsoniskajās aktivitātēs:
· plašākas sabiedrības iesaistīšana: aktivitātes, kas vairo izpratni par demokrātiskajām vērtībām dažādās iedzīvotāju grupās, veicinot kopienu pašorganizēšanos un dažādu, t.sk. sociālās atstumtības riskam pakļautu mērķa grupu iekļaušanos un aktīvu iesaisti pilsoniskās sabiedrības aktivitātēs, brīvprātīgajā darbā un NVO;
· sadarbības stiprināšana: aktivitātes, kas veicina NVO sadarbību un tīklošanos ar citām NVO, sadarbību ar pašvaldībām un dažādām kopienām;
· izglītojošas aktivitātes (apmācības, semināri u.tml.) tikai ar plānotu (sagaidāmu) ilgtspējīgu risinājumu, respektīvi, sekojošu un īstenotu mērķa grupu aktīvu iesaisti pilsoniskās sabiedrības aktivitātēs;
· saliedētas un pilsoniski aktīvas sabiedrības attīstības veicināšana: aktivitātes, kas veicina piederību Latvijai un latviešu valodai, kritisko domāšanu, sabiedrības noturību un drošumspēju, stiprinot dažādas iedzīvotāju grupas (t.sk. vietējās kopienas) un to pašorganizēšanās spējas;
· mikroprojektu līmenī – interešu pārstāvības aktivitātes, kas veicina NVO sadarbību ar lēmumu pieņēmējiem un valsts pārvaldi (u.tml.), lai nodrošinātu dažādu iedzīvotāju grupu interešu pārstāvību 

Pilsoniskā līdzdalība ir iedzīvotāju iesaiste sabiedrībai nozīmīgu jautājumu apspriešanā un risināšanā, piemēram, iesaistīšanās lēmumu pieņemšanas procesos dažādos līmeņos.
Atpakaļ uz jautājumu sadaļu
	Konkursa nolikuma        1.8. punkts
1.10. punkts

Projekta pieteikuma formas           
B2 sadaļa

	[bookmark: Jaut_2_3]2.3.
	Vai tiek atbalstītas aktivitātes ziedojumu piesaistei, piemēram, ziedojumu piesaistes kampaņas

	NVO fonds nav paredzēts ziedojumu vākšanas finansēšanai kā pašmērķim (piemēram, lai savāktu līdzekļus konkrētam labdarības gadījumam). Tomēr ziedojumu vākšana var būt kā daļa no projekta aktivitātēm un atbilst programmas mērķim. NVO fonda prioritātes ir vērstas uz organizāciju kapacitātes stiprināšanu un sabiedrības iesaisti. 
Atpakaļ uz jautājumu sadaļu
	

	[bookmark: Jaut_2_4]2.4.
	Kas NVO fondā saprotams kā projekta ilgtermiņa ietekme
	Uz projekta ilgtermiņa ietekmi norāda: 
1) projektā sasniegtie rezultāti saglabājas pēc projekta pabeigšanas (piemēram, publicēti materiāli) un nodrošina turpmāku virzību uz projektā izvirzīto mērķu sasniegšanu;
2) projektā īstenotās aktivitātes iniciēs jaunus rezultātus (piemēram, sagatavoti dalībnieki, kas pēc projekta darbosies patstāvīgi attiecīgajā jomā);
3) projektā ieviestas inovatīvas idejas (radītas vai pārņemtas jaunas un inovatīvas pieejas un risinājumi); īstenoti pilotprojekti; u.tml.;
﻿﻿﻿4) Projekta rezultātā izveidojušās jaunas vai nostiprinātas jau esošās sadarbībasProjekta ietekmes izvērtējums
MAKROprojektu līmenī konkurss paredz īstenotāju projekta noslēgumā veiktu projekta ietekmes pašizvērtējumu atbilstoši Fonda dotajām vadlīnijām (MAP makroprojektu konkursa sadaļā “Datnes” un pielikums projekta īstenošanas līgumam).
Atpakaļ uz jautājumu sadaļu
	Konkursa nolikuma 
5.7.4. punkts

MAP MAKROprojektu konkursa sadaļa “Datnes”

	[bookmark: Jaut_2_5]2.5.
	Kāda nozīme ir projektu papildu kvalitātes vērtēšanas kritērijiem
	Projektu kvalitātes vērtēšana paredz papildu kritērijus, par kuriem gan makroprojekta, gan mikroprojekta pieteikums papildus maksimāli var iegūt 4 punktus:
5. 
5.8. 
5.9.1. Laba pārvaldība (0/0,5/0,75/1 punkts)
0,5 punkti – publiskota informācija par organizācijas kontaktiem, par pārvaldes un izpildinstitūcijas pārstāvjiem (Padome, valde, direktors u.tml.), biedru uzņemšanas kārtību vai statūti;
0,25 punkti – sniegta informācija par organizācijas lēmumu pieņemšanas procesu (komunikāciju, plānošanu, izpildes kontroli); organizācijas piesaistītā finansējuma, tai skaitā ziedojumu, pieņemšanas un izlietošanas principus; darbības, lai novērstu jebkāda veida diskriminācijas izpausmes u.tml.;
0,25 punkti – organizācijai ir vidēja termiņa stratēģijas dokuments. Makroprojektiem ar īstenošanas periodu līdz 22 mēnešiem stratēģijas dokumenta esamība ir obligāti atbilstības kritērijs.
5.9.2. Projekta ieguldījums programmas mērķa sasniegšanā (0/1/2 punkti)
2 punkti – vērtējums ekvivalents vērtējumam “5 punkti” kvalitātes 5.7.2. kritērijā
1 punkts – vērtējums ekvivalents vērtējumam “4 punkti” kvalitātes 5.7.2. kritērijā
0 punkti – vērtējums ekvivalents vērtējumam “3 punkti” un zemāk kvalitātes 5.7.2. kritērijā
5.9.3. Interešu pārstāvība (0/0,5 punkti)
5.9.4. NVO un iedzīvotāju savstarpējā sadarbība (0/0,5 punkti)
Ja projekta iesniedzējs vēlās pretendēt uz papildpunktu projekta pieteikuma vērtējumā kritērijā 5.9.3. un/vai 5.9.4., obligāti jāaizpilda lauks projekta pieteikuma B 5.1. un/vai B 5.2. punktā, kur paredzēts norādīt konkrētu un detalizētu informāciju par projekta kvalitātēm papildpunktu iegūšanai: konkrētas jomas/problēmas, projektā plānotās aktivitātes, to mērķi un sagaidāmos rezultātus. Jāvērš uzmanība uz konkrētām šī projekta aktivitātēm un rezultātiem, kurus pieteicējs uzskata par atbilstošiem. Lūdzam neakcentēt organizācijas darbības, kas netiks īstenotas projekta aktivitāšu ietvaros.
Plašāks skaidrojums par papildu kritēriju vērtēšanu pieejams Konkursa nolikuma 5.9. punktā.
Atpakaļ uz jautājumu sadaļu
	Konkursa nolikuma        5.9. punkts

	[bookmark: Jaut_2_6]2.6.
	Vai projekta rezultātā obligāti ir jāpiesaista jauni biedri 
Vai par to tie piešķirti papildus punkti
	Jaunu biedru un/vai brīvprātīgo piesaistīšana nav obligāts nosacījums projekta īstenošanai, taču ir būtisks rezultatīvs rādītājs, ja projektā paredzēts veicināt NVO kapacitāti un veiktspēju. Par jaunu biedru un/vai brīvprātīgo piesaistīšanu papildu punkti projektu vērtēšanas posmā netiek piešķirti. 
Informācija par NVO jaunu biedru un/vai brīvprātīgo piesaisti ir būtiska, lai izvērtētu programmas “NVO Fonds” darbību un ietekmi uz pilsoniskās sabiedrības attīstību.
Atpakaļ uz jautājumu sadaļu
	Konkursa nolikuma        1.10.1.2. punkts

Projekta pieteikuma formas             B4.3. sadaļa

	[bookmark: Jaut_2_7]2.7.
	Vai biedrības biedri var apmeklēt projekta aktivitātes
	JĀ, Projektu mērķa grupas ir biedrības un nodibinājumi, to biedri/dalībnieki, darbinieki un brīvprātīgie, dažādas iedzīvotāju[footnoteRef:2] un interešu pārstāvības mērķa grupas[footnoteRef:3] [2:  Dažādas iedzīvotāju grupas – teritoriāli vai atbilstoši interesēm vienotas personu grupas, tai skaitā vietējās iedzīvotāju kopienas, dažādas sociālās atstumtības riskam pakļautas mērķa grupas u.tml. ]  [3:  Interešu pārstāvības mērķa grupas:
tiešā mērķa grupa – publiskais sektors, ar kuru mijiedarbojoties tiek nodrošināta interešu pārstāvība un aizstāvība: likumdevējs, izpildvara, pašvaldības u.tml. 
netiešās mērķa grupas (interešu pārstāvības labuma guvēji) – sabiedrība kopumā vai jebkuras specifiskas iedzīvotāju grupas, kuras vieno intereses kādā sabiedrības dzīves jomā vai jautājumā; parasti statistiski izmērāmas sabiedrības grupas; parasti tieši projekta aktivitātes netiek iesaistītas. Tajā skaitā Latvijas diaspora, kas dzīvo ārpus Latvijas.
] 

Atpakaļ uz jautājumu sadaļu
	Konkursa nolikuma        1.12. punkts

	[bookmark: Jaut_2_8]2.8.
	Vai projekta vadītājs var būt arī lektors vai projekta grāmatvedis 
	JĀ, ja projekta vadītāja amata izpildītājam ir nepieciešamā kvalifikācija lektora vai projekta grāmatveža pienākumu veikšanai. Tādā gadījumā izmaksas projekta budžetā jāplāno atsevišķi – gan kā projekta vadītājam, gan kā lektoram, gan kā grāmatvedim. 
Atpakaļ uz jautājumu sadaļu
	Projekta pieteikuma      formas sadaļa “Budžets”

	2.9.
	Vai projekta ietvaros var plānot ārvalstu pieredzes apmaiņas braucienus
	Projektu īstenošanas vieta ir Latvija. Atsevišķas projekta aktivitātes var īstenot ārpus Latvijas, ja tās ir nepieciešamas projekta mērķu sasniegšanai un ir attiecīgi pamatotas projekta pieteikumā.
Aktivitāšu ārvalstīs izmaksas nedrīkst pārsniegt 10% no projekta kopējām attiecināmajām izmaksām.
Atpakaļ uz jautājumu sadaļu
	Konkursa nolikuma      1.15. punkts 4.2.4. punkts

	[bookmark: Jaut_2_10]2.10.
	Plānojot projekta aktivitātes darbības virzienā „NVO interešu aizstāvības stiprināšana”, nevar identificēt konkrēti visas darba grupas vai komisijas, uz kurām eksperti dosies, jo no valsts iestādēm uzaicinājumi uz sēdēm atnāk tikai 1-2 nedēļas pirms sēdes.
Kā rīkoties
	Projekta pieteikuma formas B6 sadaļā „Projekta aktivitātes” norāda, kādā interešu aizstāvības jomā plānots īstenot aktivitātes, kādās komitejās, komisijās, darba grupās ir plānots piedalīties, neminot konkrētu sanāksmju skaitu katrā konkrētā institūcijā.  
Projekta pieteikuma formas B7 sadaļā „Projekta sagaidāmie kvantitatīvie rezultāti” norāda kopējo indikatīvo plānoto sēžu skaitu. 
Atpakaļ uz jautājumu sadaļu
	Projekta pieteikuma formas           
B6 sadaļa 
B7 sadaļa 

	[bookmark: Jaut_2_11]2.11.
	Darbības virzienā “NVO interešu aizstāvības stiprināšana” projektu mērķa grupas parasti ir lielas sabiedrības grupas, kuru intereses tiek pārstāvētas konkrētā projektā un kuru skaitliskais lielums tiek aprēķināts statistiski. 
Kā iegūt apliecinājumu par faktiski projektā iesaistīto mērķa grupu, kuras intereses pārstāvētas 
	Ņemot vērā interešu aizstāvības organizāciju darba metodes, kas paredz sabiedrībai aktuālu interešu jomu apzināšanu un izpēti, sabiedrības informēšanu un sabiedrības interešu pārstāvību politikas veidošanas un lēmumu pieņemšanas līmenī, projekta ietvaros mērķa grupa ir labuma guvēji interešu aizstāvības procesā vai rezultātā, taču konkrētajās projekta aktivitātēs mērķa grupa faktiski var nebūt iesaistīta. Šādā gadījumā statistiski aprēķinātā mērķa grupa uzskatāma par faktiski sasniegtu mērķa grupu, kuras intereses ir pārstāvētas atbilstoši projekta faktiskajiem rezultātiem. 
Papildus projektā tiek paredzēta tiešā mērķa grupa – valsts pārvaldes, pašvaldību un dažādu institūciju pārstāvji, kas tiek iesaistīti un ar kuriem sadarbībā tiek īstenotas projekta aktivitātes.
Atpakaļ uz jautājumu sadaļu
	Projekta pieteikuma formas       
B4.3 sadaļa

	[bookmark: Jaut_2_12]2.12.
	Vai projektā publicitātes pasākumu var plānot kā atsevišķu aktivitāti
	Projekta publicitātes aktivitātes (pasākumi) ir jāplāno visos projektos un tiek vērtēti konkursa projektu kvalitātes vērtēšanas procesā. Publicitātes aktivitāšu mērķis ir popularizēt projektā sasniegtos rezultātus un informēt sabiedrību par NVO fondā īstenoto projektu ieguldījumu sabiedrības saliedētības politikas īstenošanā.
Projekta pieteikuma formas B8 sadaļā “Projekta publicitāte” detalizēti jāapraksta publicitātes pasākumus (publicitātes akcijas, intervijas, publikācijas, projekta rezultātu atspoguļojums sociālajos tīklos u.tml.), skaidrojot plašākai sabiedrībai:
1) kāpēc projekta aktivitātes ir svarīgas, ko ar tām projektā plānojat panākt/ ietekmēt pēc aktivitātes, t.sk. veidojot pozitīvus publicitātes stāstus;
2) projekta ieguldījumu Programmas mērķa sasniegšanā;
3) publicitātes kanālus (sociālie tikli/ interneta vide/ TV/ radio/ prese u.tml.), tai skaitā, inovatīvu/digitālu risinājumu izmantošanu publicitātes nodrošināšanai;
4) prognozēto sasniedzamo mērķauditoriju atbilstoši publicitātes aktivitātei un publicitātes kanālam, norādot minimāli sasniedzamo mērķauditorijas skaitu.
 Vēršam uzmanību, ka 
· projekta budžetā iespējams paredzēt izmaksas publicitātei, piemēram, maksas reklāmas projekta mērķa grupas sasniegšanai;
· dublējoša aktivitāte projekta publicitātei projekta pieteikuma B6 sadaļā “Projekta aktivitātes” nav jāveido;
· publicitāte internetā vai sociālajos tīklos par atsevišķu aktivitāšu norisi ir atbilstošu aktivitāšu rezultāti un kā tādi būs jānorāda projekta pārskatos;
· obligāto projekta publicitātes atsauču nodrošināšanu nosaka Projekta īstenošanas līguma nosacījumi (7.8. punkts), tāpēc projekta pieteikuma B8 sadaļā tas īpaši nav jāapraaksta.
  Atpakaļ uz jautājumu sadaļu
	Projekta pieteikuma formas       
B8 sadaļa

Līguma          7.8. punkts

	[bookmark: Jaut_2_13]2.13.
	Kādā veidā notiek brīvprātīgā darba uzskaite
	Projektā ar brīvprātīgajiem tiek slēgti brīvprātīgā darba līgumi. 
Aktivitātēm ar daudzskaitlīgu un/vai epizodisku brīvprātīgo iesaisti var veikt brīvprātīgā darba uzskaiti, veidojot brīvprātīgā darba reģistru, paredzot iekļaut informāciju, piemēram, vārds, uzvārds, datums, darba stundas, veiktais uzdevums, e-pasta adrese u.tml. atkarībā no reģistra veidošanas specifiska nolūka. 
Atpakaļ uz jautājumu sadaļu
	

	[bookmark: Jaut_2_14]2.14.
	Ar kuru datumu var uzsākt projektu īstenošanu
	Projekta īstenošanas periodam jābūt robežās no 2027. gada 1. janvāra līdz 31. oktobrim – visiem MIKROprojektiem un MAKROprojektiem ar īstenošanas periodu līdz 10 mēnešiem, un līdz      2028. gada 31. oktobrim – MAKROprojektiem ar īstenošanas periodu līdz 22 mēnešiem.
Provizoriski konkursa rezultāti būs zināmi 2026. gada decembra sākumā-vidū. Ja projekta plānotais sākuma datums ir 2027. gada 1. janvāris, projekta apstiprināšanas gadījumā izmaksas būs attiecināmas no 1. janvāra neatkarīgi no faktiskā līguma apstiprināšanas datuma. Pirms līguma noslēgšanas un projekta avansa saņemšanas organizācijas veiktos projekta izdevumus iespējams pārgrāmatot uz projekta izmaksām. 
Atpakaļ uz jautājumu sadaļu
	Konkursa nolikuma      1.14. punkts

	[bookmark: Jaut_2_15]2.15.
	Līdz kuram datumam jāpabeidz projekta īstenošana
	Visiem MIKROprojektiem un MAKROprojektiem ar īstenošanas periodu līdz 10 mēnešiem projekta aktivitātēm jābūt pabeigtām līdz 2027.gada 31.oktobrim. Projekta noslēguma pārskats jāiesniedz projekta īstenošanas līgumā noteiktajā datumā, bet jebkurā gadījumā ne vēlāk kā līdz 2027.gada 14.novembrim (saņemšanas datums Fondā). 
MAKROprojektiem ar īstenošanas periodu līdz 22 mēnešiem aktivitātēm jābūt pabeigtām līdz 2028.gada 31.oktobrim. Projekta noslēguma pārskats jāiesniedz projekta īstenošanas līgumā noteiktajā datumā, bet jebkurā gadījumā ne vēlāk kā līdz 2028.gada 14.novembrim (saņemšanas datums Fondā).
Atpakaļ uz jautājumu sadaļu
	Konkursa nolikuma      1.14. punkts

	[bookmark: Jaut_2_16]2.16.
	Vai projekta pieteikuma formas B2 sadaļā “Projekta īstenošanas vieta” jānorāda, ka projekta ietvaros paredzēts pieredzes apmaiņas brauciens uz citu reģionu, valsti
	NĒ, nosakot projekta īstenošanas vietu, jāņem vērā projekta pamata aktivitāšu un mērķa grupas teritoriālais pārklājums Latvijā. 
Informācija par komandējumiem ārvalstīs jānorāda projekta pieteikuma veidlapas B6 sadaļā “Projekta aktivitātes”
Atpakaļ uz jautājumu sadaļu
	Projekta pieteikuma formas             B2 sadaļa
B6 sadaļa

	[bookmark: Jaut_2_17]2.17.
	Kā paredzēts rīkoties, ja kādu neparedzamu apstākļu ietekme traucēs projektu īstenošanu 2027.– 2028. gadā  
Vai būs iespējamas izmaiņas līgumā, ja projekta pieteikumā plānotais budžets netiek apgūts pilnībā 
	Plānojot projekta aktivitātes 2027. vai 2027.-2028. gadā, aicinām ņemt vērā pagātnes pieredzi un pārdomāt iespējamos risinājumus projekta aktivitāšu norisei klātienē vai attālināti. Potenciāli efektīvs varētu būt arī elastīgs projekta aktivitāšu laika grafika plānojums. 
Fonds ir gatavs sadarbībai ar projektu īstenotājiem, meklējot labākos risinājumus, tai skaitā arī alternatīvus risinājumus pie nosacījuma, ja tiek saglabāts projekta mērķis un sasniegti rezultāti.
Atpakaļ uz jautājumu sadaļu 
	

	[bookmark: Jaut_2_18]2.18.
	Vai ir noteikta proporcija, cik projektu no katra darbības virziena tiks atbalstīti
	Projektā var paredzēt vienu vai vairākus no prioritārajiem darbības virzieniem. Finansējuma sadalījuma proporcija darbības virzieniem netiek noteikta.
No kopumā programmai projektu īstenošanai 2027. gadā pieejamā bāzes finansējuma 
2 350 000 EUR MAKROprojektiem paredzēti 80% jeb 1 880 000 EUR. Provizoriski finansējums būs pietiekams vismaz 47 MAKROprojektu atbalstam.
Īstenošanai apstiprinātajiem MAKROprojektiem, kuri tiks uzsākti 2027. gadā un turpināsies 
2028. gadā, nepieciešamais finansējums aktivitātēm 2028. gadā tiks rezervēts no Programmai pieejamā finansējuma 2028. gadā. 
MIKROprojektiem pieejamā programmas bāzes finansējuma daļa ir 20% jeb 470 000 EUR. Kultūras ministrija papildus mikroprojektu atbalstam novirzījusi 141 556 EUR. Kopumā tas ļauj 2027. gadā atbalstīt vismaz 47 MIKROprojektus.  
Atpakaļ uz jautājumu sadaļu
	Konkursa nolikuma
1.6. punkts 
1.7. punkts

	3. Projekta budžets

	[bookmark: Jaut_3_1]3.1.
	Cik lielam jābūt projekta iesniedzēja līdzfinansējumam
	Programmas finansējums veido 100% no projekta kopējām attiecināmajām izmaksām.
Tomēr jāņem vērā, ka projektam avansā tiek izmaksāti 90% no plānotā finansējuma. 
Projektam nav nepieciešams projekta īstenotāja līdzfinansējums, taču organizācijai kā priekšfinansējums būs jānodrošina atlikušie 10% (5% makroprojektiem ar īstenošanas termiņu līdz 22 mēnešiem 2027.-2028. gadā) projektam nepieciešamā finansējuma, kas tiks kompensēti pēc noslēguma pārskata apstiprināšanas, saņemot projekta noslēguma maksājumu.
Ja projektā finansējums nav pietiekams vai konkrētām izmaksu pozīcijām projektā finansējums nav paredzēts, iespējams piesaistīt trūkstošo finansējumu arī no citiem avotiem. Šajā gadījumā finansējuma avotiem jābūt skaidri nodalītiem.
Atpakaļ uz jautājumu sadaļu
	Konkursa nolikuma     
1.13. punkts

	[bookmark: Jaut_3_2]3.2
	Kāda ir projekta maksājumu kārtība
	Projektam finansējums tiek pārskaitīts pa daļām:
1) Maksājumu laika grafiks 2027.gadā projektam līdz 10 mēnešiem:
1.avanss – 70% 5 darbdienu laikā pēc Līguma noslēgšanas
2.avanss – 20% 5 darbdienu laikā pēc starpposma pārskata apstiprināšanas
Noslēguma maksājums – 5 darbdienu laikā pēc noslēguma pārskata apstiprināšanas           (līdz 2027. gada 20. decembrim)
2) Maksājumu laika grafiks 2027.-2028. gadā projektam līdz 22 mēnešiem: 
1.avanss – 50% (jeb aptuveni 100% finansējums pirmajam gadam) 5 darbdienu laikā pēc Līguma noslēgšanas
2.avanss – 45% 5 darbdienu laikā pēc starpposma pārskata apstiprināšanas
Noslēguma maksājums – 5 darbdienu laikā pēc noslēguma pārskata apstiprināšanas           (līdz 2028. gada 20. decembrim)
Atpakaļ uz jautājumu sadaļu
	Konkursa nolikuma     
1.13. punkts

Projekta īstenošanas līgums

	[bookmark: Jaut_3_3]3.3.
	Kas ir projekta administratīvās izmaksas

Kā pareizi budžetā iekļaut administratīvās izmaksas
	Budžeta forma paredz projekta izmaksas grupēt 3 pozīcijās:
1. Personāla atalgojums
2. Citas izmaksas
3. Administratīvās izmaksas
Projekta administratīvās izmaksas ir administratīvā personāla atlīdzība (projekta vadītājs, grāmatvedis, asistents) un ar to saistītās izmaksas (nodokļi), sakaru izdevumi, projekta biroja telpu noma un komunālie izdevumi, transporta izdevumi, biroja preces, projekta maksājumu komisijas un projekta konta apkalpošanas maksas u.c. ar projekta administrēšanu saistītas izmaksas.

Neatkarīgi no izvēlētā darbības virziena, katra projekta administratīvās izmaksas līdz 20% no projekta kopējām attiecināmajām izmaksām projekta budžetā netiek detalizēti plānotas (tiek parādītas kā kopsumma, kas nepārsniedz 20% ierobežojumu). 
· Budžeta 3. pozīcija "Administratīvās izmaksas" paredzēta visos darbības virzienos un pieļauj: 
(1) administratīvās izmaksas līdz 20% no projekta kopējām plānotajām attiecināmajām izmaksām budžeta plānošanas posmā neiekļaut kā konkrētas apakšpozīcijas un 
(2) vēlāk projekta īstenošanas posmā elastīgāk izmantot 3. pozīcijas finansējumu atbilstoši projekta aktuālajai situācijai.
· Tehniskais risinājums: budžeta 3. pozīcijai tiek pievienota rinda 3.1. "Administratīvās izmaksas", kurā projekta iesniedzējs norāda kopsummu, kas nepārsniedz 20% no projekta kopējām attiecināmajām izmaksām (budžeta tabulā 3. pozīcijas līmenī paredzēta formula 20% ierobežojumam, kas attieksies uz 3.1. apakšpozīcijā ievadīto summu). 
· Sadaļā "Budžeta pozīciju skaidrojums" lūdzam 3. pozīcijai indikatīvi uzskaitīt iespējamās administratīvo izmaksu pozīcijas, noslēdzot uzskaitījumu ar "u.c.", “u.tml.”

Ja projekta pieteikums attiecas arī uz darbības virzienu “NVO darbības stiprināšana” un/vai “NVO interešu pārstāvības stiprināšana”, projekta administratīvās izmaksas var pārsniegt 20% ierobežojumu. Administratīvo izmaksu daļa, kas pārsniedz 20% no projekta kopējām attiecināmajām izmaksām, projekta budžetā norādāma attiecīgi budžeta pozīcijā “1. Personāla atalgojums” un/vai “2. Citas izmaksas” kā atsevišķas apakšpozīcijas.
· Administratīvās izmaksas, kas pārsniedz 20% no kopējām projekta plānotajā attiecināmajām izmaksām, budžeta pozīcijā “1. Personāla atalgojums” un/vai “2. Citas izmaksas” tiek plānotas kā konkrēti definētas izmaksu apakšpozīcijas ar aprēķina kalkulāciju budžeta tabulā un nepieciešamajiem pamatojumiem sadaļā "Budžeta pozīciju skaidrojums".
Noslēdzot projektu, gadījumā, ja sasniegts projekta mērķis un visi plānotie projekta rezultāti, bet faktisko tiešo attiecināmo izmaksu samazinājums saistīts ar ekonomisku projekta finansējuma izlietojumu, 3. pozīcijā attiecināmo administratīvo izmaksu apmērs tiek izvērtēts un var tikt saglabāts projekta pieteikuma budžetā sākotnēji plānotajā apmērā.
Atpakaļ uz jautājumu sadaļu
	Konkursa nolikuma 4.2.1.punkts
4.2.2.punkts

Projekta pieteikuma formas sadaļa “Budžets”

	[bookmark: Jaut_3_4]3.4.
	Vai drīkst visa projekta ietvaros apvienot vienā pozīcijā izmaksas dažādām projekta aktivitātēm, piemērām kancelejas un biroja preces ikdienas vajadzību un pasākumu organizēšanai
	[bookmark: _Hlk83287440]JĀ, budžeta apakšpozīcijas vēlams definēt un plānot:
1) konsolidēti, piemēram, neizdalot atsevišķi transporta vai kancelejas izmaksas katrai aktivitātei. Detalizētāku skaidrojumu par budžeta apakšpozīcijas kopsummu iespējams sniegt projekta budžeta sadaļā “Projekta budžeta pozīciju skaidrojums” (informācija ir būtiska ekspertiem, vērtējot projektu pieteikumus);
2) apakšpozīcijas nosaukumu nobeidzot ar “u.tml.”, kas nodrošina iespēju elastīgāk reaģēt uz apstākļu un vajadzību maiņu projekta īstenošanas gaitā;
3) apakšpozīcijā projekta personāla izmaksas iekļaujot kopā ar darba devēja valsts sociālās apdrošināšanas obligātajām iemaksām (darba devēja VSAOI neizdalot atsevišķā budžeta apakšpozīcijā).
Atpakaļ uz jautājumu sadaļu
	

	[bookmark: Jaut_3_5]3.5.
	Vai grāmatvedības izmaksas jāparedz pozīcijā “Personāla atalgojums”, vai arī to var norādīt pozīcijā “Citas izmaksas”

Vai grāmatvedības pakalpojumi var būt ārpakalpojums
	Ja projekts tiek iesniegts darbības virzienā “Atbalsts NVO pilsoniskās sabiedrības aktivitātēm”, kuram noteikts administratīvo izmaksu ierobežojums 20% apmērā, tad projekta grāmatvedis jānorāda budžeta 3. pozīcijā pie administratīvajām izmaksām. 
Pārējos gadījumos grāmatveža atalgojumu var norādīt pozīcijā “Personāla izmaksas” vai “Citas izmaksas”, ja pakalpojumu sniegs grāmatvedības firma.

JĀ, projekta grāmatvedību var plānot arī ārpakalpojumā. 
Atpakaļ uz jautājumu sadaļu
	

	[bookmark: Jaut_3_6]3.6.
	Kādus līgumus var slēgt ar projekta īstenošanas un administratīvo personālu – darba līgumus, pakalpojuma līgumus, autoratlīdzības līgumus
	Ar projekta aktivitāšu īstenošanas personālu un administratīvo personālu iespējams slēgt gan darba, gan pakalpojumu līgumus.
Ja uz projekta uzsākšanas brīdi personālam jau ir spēkā esošs darba vai pakalpojuma līgums, tad tiek slēgta papildu vienošanās pie spēkā esošā līguma par papildus projektā veicamajiem pienākumiem, darba apjomu un atalgojuma nosacījumiem.
Ja projektā veicamie pienākumi paredzēti jau esošā līguma un samaksas ietvaros, tad ar organizācijas rīkojumu darbiniekam jāuzdod projekta īstenošanas periodā konkrētu uzdevumu veikšana projektā noteiktā apjomā un ar projektā noteikto samaksas likmi.
Ar projekta īstenošanas personālu (atsevišķu pasākumu lektoriem, ekspertiem u.c.) vispiemērotāk būtu slēgt pakalpojuma līgumus. Ļoti rūpīgi jāapsver autoratlīdzības līgumu slēgšanas pamatotība.
Atpakaļ uz jautājumu sadaļu
	

	[bookmark: Jaut_3_7]3.7.
	Vai ir noteiktas projekta personāla atalgojuma likmes
Vai var paredzēt inflācijas ietekmi, plānojot personāla atalgojumu 2027.-2028. gadā
Vai pozīcijā pie darbinieku atalgojuma ir iespējams plānot arī darba devēja iemaksas 3.pensiju līmenī
	NĒ, taču izmaksas ir attiecināmas, ja veiktas, ievērojot izmaksu lietderības, ekonomiskuma un efektivitātes principus. 
Iespējams, kādā no pozīcijām projekta sekmīgai īstenošanai nepieciešams piesaistīt personālu ar atalgojumu, kas pārsniedz vidējās tirgus cenas vai kas mainās projekta otrajā (2028.) gadā. Šādas izmaksas iespējams pamatot projekta pieteikuma budžeta sadaļā “Projekta budžeta pozīciju skaidrojums”, lai pārliecinātu projektu kvalitātes vērtēšanas ekspertus par plānoto izmaksu nepieciešamību projekta mērķa un rezultātu sasniegšanai un jau minēto izmaksu lietderības, ekonomiskuma un efektivitātes principu ievērošanu.
Uzmanību! Konkursa vērtēšanas posmā izskatītās un parakstītajā projekta īstenošanas līgumā (budžetā) fiksētās personāla atalgojuma likmes paliek nemainīgas visā projekta īstenošanas periodā. Ja organizācijā veiktas izmaiņas darbinieku atalgojuma sistēmā (palielinātas atalgojuma likmes), starpību organizācijai jāsedz no citiem organizācijas finansējuma avotiem.  
Darba devēja iemaksas 3. pensiju līmenī būs uz projektu neattiecināmas izmaksas, pamatojoties uz konkursa nolikuma 4.3.5. punktu: Neattiecināmas izmaksas ir personālam izmaksātās prēmijas un dāvanas vai jebkurš cits gūtais labums, tajā skaitā veselības apdrošināšana apdrošināšana (izņemot brīvprātīgo darba izmaksas saskaņā ar Ministru kabineta 2015. gada 22. decembra noteikumiem Nr. 762 “Noteikumi par brīvprātīgā darba veicēja veselības un dzīvības apdrošināšanu pret nelaimes gadījumiem brīvprātīgā darba veikšanas laikā”), apmaksāti ikdienas ceļa izdevumi no mājām uz darbu un tml.

Atpakaļ uz jautājumu sadaļu
	Konkursa nolikuma    
4.1.1. punkts

	[bookmark: Jaut_3_8]3.8.
	Valsts noteiktās algas nodokļu likmes 2027.-2028.gadā
	Projekta personāla atalgojumam būs jāpiemēro nodokļu likmes, kādas tās tiks apstiprinātas        2027. un 2028. gadam.
Lai nodrošinātu elastību projekta budžeta plānošanā un vēlāk tā izpildē, rosinām budžetā personāla izmaksas plānot katram speciālistam atsevišķā apakšpozīcijā, ietverot darba devēja VSAOI.
Atpakaļ uz jautājumu sadaļu
	

	[bookmark: Jaut_2_9][bookmark: Jaut_3_9]3.9.
	Kādos gadījumos attaisnojama autoratlīdzības līguma slēgšana
	LŪDZAM RŪPĪGI APSVĒRT AUTORATLĪDZĪBAS LĪGUMA SLĒGŠANAS PAMATOTĪBU!
Saskaņā ar Autortiesību likuma (skatīt – https://likumi.lv/ta/id/5138-autortiesibu-likums) 4. pantu, autordarbi var būt:
1) literārie darbi (grāmatas, brošūras, runas, datorprogrammas, lekcijas, aicinājumi, ziņojumi, sprediķi un citi līdzīga veida darbi);
2) dramatiskie un muzikāli dramatiskie darbi, scenāriji, audiovizuālu darbu literārie projekti;
3) horeogrāfiskie darbi un pantomīmas;
4) muzikālie darbi ar tekstu vai bez tā;
5) audiovizuālie darbi;
6) zīmējumi, glezniecības, tēlniecības un grafikas darbi un citi mākslas darbi;
7) lietišķās mākslas darbi, dekorācijas un scenogrāfijas darbi;
8) dizaina darbi;
9) fotogrāfiskie darbi un darbi, kas izpildīti fotogrāfijai līdzīgā veidā;
10) celtņu, būvju, arhitektūras darbu skices, meti, projekti un celtņu un būvju risinājumi, citi arhitektūras darinājumi, pilsētbūvniecības darbi un dārzu un parku projekti un risinājumi, kā arī pilnīgi vai daļēji uzceltas būves un realizētie pilsētbūvniecības vai ainavu objekti;
11) ģeogrāfiskās kartes, plāni, skices, plastiskie darbi, kas attiecas uz ģeogrāfiju, topogrāfiju un citām zinātnēm u.c.
Autoratlīdzību izmaksas saistītas ar specifisku nodokļu regulējumu. 
Atpakaļ uz jautājumu sadaļu
	

	[bookmark: Jaut_3_10]3.10.
	Vai var aktivitāšu īstenošanai piesaistīt arī ārvalstu lektorus
	JĀ, var piesaistīt ārvalstu lektorus projekta aktivitāšu īstenošanai. Taču jāņem vērā, ka piesaistītā ārvalstu lektora izvēle un tā atalgojuma izmaksas ir jāpamato (t.sk. projekta pieteikuma veidlapas budžeta sadaļā “Projekta budžeta pozīciju skaidrojums”), un visi plānotie izdevumi, kas saistīti ar lektora nokļūšanu uz aktivitāšu īstenošanas vietu un lektora veicamo darbu, jāiekļauj uzņēmuma/pakalpojuma līguma summā vai līgumā jāatrunā, kādā veidā tiks segtas, piemēram, transporta izmaksas (lidmašīnas biļete).
Atpakaļ uz jautājumu sadaļu
	

	[bookmark: Jaut_3_11]3.11.
	Vai ir noteikts summas slieksnis, no kura jāveic cenu aptauja vai iepirkums
	NĒ, cenu aptauja vai iepirkums šīs programmas projektos nav jāveic, jo vienam projektam pieejamā Programmas finansējuma slieksnis to pieļauj. 
Konkursa nolikumā ir noteikts, ka visām izmaksām jāatbilst izmaksu lietderības, ekonomiskuma un efektivitātes principiem. Lai to nodrošinātu, projekta iesniedzējam jāveic tirgus izpēte (tirgus cenu apzināšana). Ja kādā pozīcijā plānotās izmaksas ir redzami virs tirgus vidējām cenām (netipiski augstas), projekta pieteikuma budžeta sadaļā “Projekta budžeta pozīciju skaidrojums” jānorāda informācija par veikto tirgus izpēti un jāargumentē konkrētā pakalpojuma sniedzēja izvēli. Budžeta skaidrojumu sadaļā norādītā informācija ir vienīgais veids, kā projekta iesniedzējs var argumentēt savu izvēli un ietekmēt projekta novērtējumu kvalitātes 5.7.6. kritērijā. 
Atpakaļ uz jautājumu sadaļu
	Konkursa nolikuma     4.1.1. punkts

	[bookmark: Jaut_3_12]3.12.
	Vai pamatlīdzekļu iegādi var attiecināt uz projektu pilnā apmērā 
	JĀ, projekta attiecināmajās izmaksās (budžetā) var iekļaut pamatlīdzekļu izmaksas 100% apmērā. 
Vienīgais ierobežojums – plānojot budžetu, projekta aktivitāšu īstenošanai vai organizācijas kapacitātes stiprināšanai nepieciešamā inventāra iegādes izmaksas un pamatlīdzekļu iegādes izmaksas kopā nedrīkst pārsniegt 20% no projekta kopējām attiecināmajām izmaksām.
Noslēdzot projekta īstenošanu, gadījumā, ja sasniegts projekta mērķis un visi plānotie projekta rezultāti, bet faktisko tiešo attiecināmo izmaksu samazinājums tieši saistīts ar ekonomisku projekta finansējuma izlietojumu, inventāra un pamatlīdzekļu iegādes izmaksu apmērs tiek izvērtēts un var tikt saglabāts projekta pieteikumā plānotajā apmērā.
Atpakaļ uz jautājumu sadaļu
	Konkursa nolikuma     4.2.3. punkts

	[bookmark: Jaut_3_13]3.13.
	Vai projekta ietvaros var paredzēt komandējuma izdevumus
	JĀ, projekta ietvaros var plānot vietējo un ārvalstu komandējumu vai darba (dienesta) braucienu izdevumus, paredzot atbilstošas transporta, naktsmītņu, dienas naudas u.c. likumdošanā paredzamās izmaksas.
Jāņem vērā, ka izmaksas ārvalstīs nedrīkst pārsniegt 10% no projekta kopējām attiecināmajām izmaksām.
Komandējumu izdevumi projekta iesniedzēja darbiniekiem atlīdzināmi saskaņā ar Latvijas Republikas normatīvajos aktos noteiktajām komandējumu un darba (dienesta) braucienu izdevumu normām, t.i. Ministru kabineta 2010.gada 12.oktobra noteikumiem Nr.969 „Kārtība, kādā atlīdzināmi ar komandējumiem saistītie izdevumi”. 
Minētie MK noteikumi paredz, ka dienas nauda komandējumiem (darba braucieniem) Latvijas Republikā ir EUR 8,00 dienā, maksa par naktsmītni Rīgā – līdz EUR 120,00, citās apdzīvotās vietās – līdz EUR 60,00 (ieskaitot PVN).
Atpakaļ uz jautājumu sadaļu
	Konkursa nolikuma 
1.15. punkts
4.2.4. punkts

	[bookmark: Jaut_3_14]3.14.
	Vai projekta budžetā drīkst iekļaut projekta pieteikuma sagatavošanas izmaksas
	NĒ, šī konkrētā NVO fonda projekta pieteikuma sagatavošanas izmaksas ir uz projektu neattiecināmas izmaksas.
Atpakaļ uz jautājumu sadaļu
	Konkursa nolikuma     4.3.4. punkts

	[bookmark: Jaut_3_15]3.15.
	Vai telpu remonts ir attiecināmas izmaksas
	NĒ, būvniecības un telpu remonta izmaksas nav attiecināmas.
Pieļaujamas ir pagaidu (uz pasākuma brīdi) konstrukciju veidošanas izmaksas atsevišķiem aktivitāšu pasākumiem, piemēram, stenda izveide gadatirgū vai forumā un materiālu iegāde šim nolūkam.
Atpakaļ uz jautājumu sadaļu
	Konkursa nolikuma  
4.3.10. punkts

	[bookmark: Jaut_3_16]3.16.
	Vai pastāv kādi ierobežojumi, cik lielu naudas summu uz vienu cilvēku var paredzēt projekta dalībnieku ēdināšanai (konferencē, semināros, u.c.)
	NĒ, ierobežojumu nav, bet šīm izmaksām, tāpat kā visām projektā plānotajām izmaksām, ir jābūt racionālām, pamatotām, ekonomiski izdevīgām un atbilstošām tirgus cenām. 
Projekta iesniedzējam jāplāno dalībnieku ēdināšanas izmaksas atbilstoši dalībnieku skaitam un jāizvērtē ēdināšanas nepieciešamība aktivitāšu norises nodrošināšanai, piemēram, ja aktivitāte paredzēta divas stundas, tad kafijas pauze nav ekonomiski pamatota, taču ja aktivitātes norise paredzēta visas dienas garumā, tad projekta iesniedzējs varētu paredzēt vairākas kafijas pauzes vai kafijas pauzi un pusdienu izmaksas. 
Tādas izmaksas kā ēdināšanu, transportu vai biroja preces vēlams plānot konsolidēti – jāplāno viena budžeta izmaksu apakšpozīcija “Ēdināšana”, norādot kopējās plānotās ēdināšanas izmaksas.
Ēdināšanas (arī saistīto trauku nomas, apkalpošanas u.c.) izmaksu kalkulāciju jāiekļauj projekta pieteikuma formas budžeta skaidrojošā sadaļā, norādot arī aktivitātes, kurām paredzētas šajā pozīcijā iekļautās izmaksas. Savukārt, projekta pieteikuma formas B7 sadaļā “Projekta aktivitātes” tabulas kolonnā “Aktivitātes īstenošanai paredzētās budžeta izmaksu pozīcijas (norādīt numuru)” jānorāda konkrētā izmaksu apakšpozīcija katrai aktivitātei, kur ēdināšanas izmaksas plānotas. 
Atpakaļ uz jautājumu sadaļu
	Konkursa nolikuma 
4.1.1. punkts

	4. Projekta pieteikuma iesniegšana

	[bookmark: Jaut_4_1]4.1.
	Vai, iesniedzot projekta pieteikumu, jāsniedz informācija par piesaistīt plānotajiem speciālistiem un jāpievieno projekta personāla un piesaistīto lektoru/ekspertu CV
	NĒ, iesniedzot projekta pieteikumu, informācija par projekta īstenošanai nepieciešamo personālu netiek prasīta, speciālistu CV nav jāpievieno, taču projekta īstenošanas gaitā, konstatējot risku projekta sekmīgai īstenošanai, Sabiedrības integrācijas fonds var prasīt skaidrot konkrēta speciālista izvēli vai iesniegt CV, lai pārliecinātos, par speciālista piemērotību veicamajiem pienākumiem.
Atbilstoša personāla atlase projekta kvalitatīvai un atbilstošai īstenošanai ir projekta īstenotāja atbildība. Projekta pieteikuma formā nav paredzēts sniegt informāciju par projekta personālu. IZŅĒMUMS: projekta pieteikuma formas vispārīgās informācijas sadaļā jānorāda konkrētas personas kā īstenotāja atbildīgā amatpersona un projekta kontaktpersona, kas ir būtiski dokumentu apstiprināšanai un komunikācijai projekta īstenošanas procesā.
Atpakaļ uz jautājumu sadaļu
	

	[bookmark: Jaut_4_2]4.2.
	Vai projekta pieteikuma vērtēšanas laikā ir iespējams papildus iesniegt informāciju 
	NĒ, projektu pieteikumu vērtēšanas laikā nekāda komunikācija ar projektu iesniedzējiem par iesniegtajiem projektu pieteikumiem nav atļauta, līdz ar to ir svarīgi projekta pieteikumu izstrādāt kvalitatīvi un pirms iesniegšanas pārliecināties, ka tajā ir visa nepieciešamā informācija, kas nepieciešama vērtētājiem, lai objektīvi izvērtētu projekta pieteikumu. 
IZŅĒMUMS: Konstatējot, ka projekta iesniedzēja organizācijai saskaņā ar publiski pieejamo informāciju ir Valsts ieņēmumu dienesta (turpmāk – VID) administrēto nodokļu parāds, kas pārsniedz 150,00 EUR, Fonds par to informēs projekta iesniedzēju un noteiks 5 darbdienu termiņu, lai projekta iesniedzējs iesniegtu VID apstiprinājumu par nodokļu parāda neesamību uz konkursa nolikumā noteiktā projektu iesniegšanas termiņa pēdējo dienu.
UZMANĪBU! Nodokļu parāda, kas pārsniedz 150 EUR, neesamības pārbaude tiks veikta uz projekta pieteikuma iesniegšanas termiņa pēdējo dienu 04.09.2026. (MAKROprojektiem) un 11.04.2026. (MIKROprojektiem)
Atpakaļ uz jautājumu sadaļu
	Konkursa nolikuma       
2. punkts
3.1.4. punkts
5.4. punkts
5.5. punkts

	[bookmark: Jaut_4_3]4.3.
	Vai projektam varēs izmantot biedrības esošo kontu kredītiestāsē
	JĀ, Fonds veiks projekta maksājumus Projekta īstenotāja norādītajā kontā Valsts kasē vai kredītiestādē. 
Ja Projekta finansēšanai un maksājumu veikšanai tiek izmantots organizācijas pamatdarbības konts kredītiestādē, no kura tiek veikti arī ar Projektu nesaistīti maksājumi, Projekta īstenotājs nodrošina, ka Projekta finansējums ir identificējams, piemēram, maksājuma mērķī norādot projekta numuru vai citu nodalīšanas pazīmi, un nodalīts no pārējām izmaksām šajā kontā, projekta pārskatiem pievienojot pēc projekta numura vai citas pazīmes filtrētu konta izrakstu. 
Ja projektam tiek atvērts konts Valsts kasē, 
· ar projektu saistītos maksājumus iespējams veikt arī no cita organizācijas konta, ņemot vērā, ka projekta finansējuma avanss ir 90% no projektā plānotajām attiecināmajām izmaksām; 
· īstenotājam jāiegulda priekšfinansējums 10% apmērā no projekta kopējām attiecināmajām izmaksām līdz brīdim, kad tiks apstiprināts projekta noslēguma pārskats un veikts noslēguma maksājums. Projektam nepieciešamo priekšfinansējumu iespējams ieskaitīt projektam atvērtajā/piesaistītajā Valsts kases kontā, lai no tā veiktu visus projekta maksājumus, vai pēdējos projekta maksājumus veikt no organizācijas konta kredītiestādē; 
· noslēguma maksājumu pēc noslēguma pārskata apstiprināšanas Fonds veiks uz projekta īstenotāja norādīto organizācijas kontu, kas norādīts noslēguma pārskata finanšu atskaitē.  
Atpakaļ uz jautājumu sadaļu
	Konkursa nolikuma       
6.3. punkts

	4.4.
	Ko darīt, ja, autorizējoties MAP, saņemts paziņojums 
"Lietotājs nav atrasts"?
	Jāpārliecinās, kāds lietotāja lomas termiņš bija ielikts MAP lietotāja izveides veidlapā. 
Ja MAP lietotāja termiņš ir beidzies, MAP liedz piekļuvi. Lai pagarinātu MAP lietotāja lomas termiņu, jāiesūta aktualizēta MAP lietotāju izveides veidlapa.
Informācija par MAP lietotāja statusa izveidi vai pagarināšanu lūdzam skatīt: https://www.sif.gov.lv/lv/map-merka-finansejuma-izlietojuma-parvaldibas-platforma#1solis-map-lietotaja-profila-izveide-vai-atjaunosana 
Ja MAP lietotāja lomas termiņš nav beidzies, bet MAP lietotājam piekļuve ir bloķēta, aicinām sazināties ar Projektu konkursu un uzraudzības nodaļas vadītāja vietnieci Elīzu Laķi: +371 22811003 vai MAP@sif.gov.lv

